1. Izvolitev kvestorjev Evropskega parlamenta (prvo, drugo in tretje glasovanje) 
Pred glasovanjem
Martin Schulz
(DE) Gospod predsednik, mislim, da morate nekaj pojasniti. Trenutno izvajamo preizkus. V tem preizkusu lahko glasujemo le za dve osebi - na primer, Pavarottija in Montserrat Caballé. Kasneje, v glasovanju za kvestorje, pa bomo lahko glasovali za pet ljudi. To sem želel ponoviti, ker je begalo mnoge poslance. Samo v tem preizkusu lahko glasujemo za dve osebi, kasneje v pravem glasovanju bomo lahko glasovali za pet.
Sergio Paolo Francesco Silvestris
(IT) Gospod predsednik, gospe in gospodje, poleg zahvale, da ste postavili Pavarottija na prvo mesto, bi rad še nekaj povedal. Ko smo s križcem označili dva, o katerih naj bi glasovali, ali moramo svoj glas potrditi ali pustimo, kot je?
Carlo Casini
(IT) Gospod predsednik, gospe in gospodje, ker niso vsi razumeli ustnega pojasnila pred glasovanjem, bi bilo smiselno ponovno jasno razložiti, kako glasujemo.
Predsednik
Mislim, da izid glasovanja kaže, kako hitro smo se naučili postopka.
- Po glasovanju
V skladu s členom 16 in členom 15(2) Poslovnika se prednostni vrstni red kvestorjev določi glede na vrsti red, v katerem so bili izvoljeni. Sestava novega predsedstva se bo priglasila predsednikom ustanov Evropskih skupnosti.
